cy jbo es en en cy de cy es fi en cy en de cy es cy cy cy cy cy cy cy cy cy cy cy cy ru fr en cy
Y Llaethdy – Llaeth Y Llan
Pwy fyddai’n meddwl y byddai ymdrech cyntaf Gareth a Falmai ar greu iogwrt, yng nghwpwrdd crasu Ffermdy Tal y Bryn, yn datblygu i fod yn gynhyrchydd ffyniannus gyda chyfleusterau cynhyrchu modern a gafodd ei ddylunio’n benodol ar gyfer creu a phecynnu iogwrt or answadd ucha’ bosib.
Cafodd yr hen sied lloi ei hadnewyddu er mwyn sefydlu’r llaethdy gyntaf, lle roedd y llaeth yn cael ei boteli, hufen yn cael ei wahanu, a’r iogwrt yn cael ei gynyrchu yn yr un adeilad, a hyn i gyd drws nesa’ i’r parlwr godro, a’r iard lle roedd y gwartheg yn aros i gael ei odro.
Am y 20 mlynedd nesa, dyma oedd Pencadlys Llaeth y Llan, er i ambell ddarn cael ei hychwangegu er mwyn ateb y galw cynhyddol am y cynyrch, ond cynllun gwreiddiol Gareth oedd yr asgwrn cefn a wnaeth caniatau i Llaeth y Llan dyfu o nerth i nerth am 20 mlynedd.
Gyda cynnyrch y brand yn cael ei werthu ym mhedwar o brif archfarchnadoedd Cymru ynghyd âg siopau annibynnol erbyn 2015, roedd yr hen llaethdy yn cynhyrchu hyd at ei lawn botensial.
Oherwydd hyn, cafwyd caniatâd cynllunio i adeiladu’r llaethdy newydd ger yr hen laethdy. Mae’r llaethdy newydd wedi cal ei gynllunio’n benodol er mwyn creu iogwrt or safon uchaf posib, gan sicrhau fod y iogwrt dal i gael ei greu ar safle Fferm y Roberts.
Bu 2017 yn flwyddyn fawr i deulu’r Roberts a Llaeth Y Llan, gyda’r llaethdy newydd yn pasio archwiliad BRC gydag beirniadaeth rhagorol. Yna, fe gafodd y llaethdy newydd ei hagor yn swyddogol, ar y 25ain o Fai gan ysgrifennydd y cabinet dros yr amgylchedd a materion gwledig sef Lesley Griffiths AC.
Yn ogystal â hyn, cafwyd ymweliad Brenhinol ar y 14eg o Orffennaf 2017, gydag Tywysog Charles, Tywysog Cymru yn cael taith o amgylch y llaethdy, er mwyn dangos beth sy’n bosib ei gyflawni yng nghefn gwlad Cymru, tu allan I bentref bach Llannefydd.
Bellach, rydym ni wedi symud i fewn i’r llaethdy newydd, ac mae’r tîm i gyd dal yn brysur yn cynhyrchu’r iogwrt gwobrwyol y mae’n cwsmeriaid ffyddlon yn ei garu.